cyanic-selkie/wikianc huggingface dataset:
Blogi
Yleistä
Vaikka blogi muotona ei vaadi minkään tietyn työkalun tai palvelun käyttöä, suurta osaa blogeista ylläpidetään blogipalvelun tai itse asennetun ohjelmiston kautta.
Blogit voivat olla myös yrityksen työkalu. Blogia voi kirjoittaa julkisesti asiakkaille ja sidosryhmille tai julkaista vain yrityksen työntekijöiden luettavaksi intranetissä. Molemmista on Suomessa esimerkkejä: yrityksen sisäisessä intranetissä blogia kirjoittavat Finnairin toimitusjohtaja Jukka Hienonen ja Nokian ex-toimitusjohtaja Olli-Pekka Kallasvuo.
Major League Baseball -kausi 1993
Major League Baseball -kausi 1993 oli viimeinen baseballin Major Leaguen kausi, jolloin kumpikin liiga pelattiin kahteen divisioonaan jaettuna. Seuraavalle kaudelle lisättiin kumpaankin keskinen divisioona. Kun American League oli jo kuusitoista vuotta aiemmin laajentunut 12:sta joukkueesta 14 joukkuetta käsittäväksi liigaksi, seurasi National League lopultakin perässä. Ensimmäisen kerran kauden 1976 jälkeen molemmissa liigoissa oli sama määrä joukkueita. Uudet NL joukkueet olivat Colorado Rockies ja Florida Marlins. Kanadalaisseura Toronto Blue Jays puolusti menestyksellä liigamestaruutta voittaen jälleen World Seriesin.
Blogi
Yleistä
Julkisessa yritysbloggaamisessa F-Secure on edelläkävijä Suomessa. Sen blogi News from the Lab kertoo tietoturva-alan kuulumisia. Suomessa blogeihin ovat tarttuneet myös viestintäyritykset, kuten sanomalehdet ja televisioyhtiöt.
Yritysblogit voivat olla myös persoonallisia kirjeitä asiakkaille, henkilökunnalle ja sidosryhmille – tai kenelle tahansa alasta kiinnostuneelle.
Yritysblogien lisäksi voidaan yhteistyötä yrityksen ja bloggaajien välillä, tätä kutsutaan blogiyhteistyöksi tai vaikuttajamarkkinoinniksi. Blogiyhteistyöstä hyötyvät hyvin toteutettuna sekä bloggaajat että yrittäjät.
Käsitykset blogien merkityksestä ja tulevaisuudesta poikkeavat toisistaan. Ilmiö on kasvanut hyvin nopeasti niin, että aktiivisia blogeja on useita kymmeniä miljoonia. Tämän on nähty olevan merkki mullistuksesta mediassa. On myös puhuttu ohi menevästä muoti-ilmiöstä. Asiaa voi myös tarkastella sanoma- ja aikakauslehtien verkkoon siirtymisen kannalta. Aikaisempina vuosina tavallisten näytteiden sijasta netissä on nyt kattavasti perinteisiä graafisia julkaisuja, ja myös yleisradioyritykset ovat alkaneet panostaa blogeihin. Tätä kehitystä on vauhdittanut RSS, jota käyttäen on mahdollista ja yksinkertaista seurata kymmeniä tai satoja verkko-osoitteita.
Tilastojen mukaan Yhdysvalloissa oli vuonna 2009 noin 452 000 päätoimista bloggaajaa ja tuolloin kaikkiaan bloggaajia oli siellä 20 miljoonaa.
Blogityyppejä
Blogikirjat ovat kirjamuotoon toimitettuja blogisisältöjä. Tunnettuja blogikirjoja on muun muassa Turcker Maxin känniblogiin perustuva I Hope They Serve Beer in Hell ja toisen Irakin sodan jälkeisestä elämästä kertova Baghdad Burning. Suomessa kirjoiksi päätyneitä blogeja ovat ainakin Selibaattipäiväkirjat ja Hollannin muistikirja sekä Tuomas Kilven alusta lähtien kirjaksi tähdännyt blogikirja-projekti, jonka tulos julkaistiin Blogit ja blogaaminen -tietokirjana.
Hääblogi kertoo morsiusparin hääjärjestelyistä. Usein hääblogeja lähdetään kirjoittamaan jopa vuosi pari ennen juhlapäivää heti hääsuunnittelujen alkumetreillä.
Kirjablogi on kirjoihin ja kirjallisuuteen keskittyvä blogi. Kirjablogeja pitävät yksityiset lukemista harrastavat henkilöt tai kirja-alan eri toimijat, kuten esimerkiksi kustantamo, julkaisija tai kirjakauppa, joiden edustajana bloginpitäjä voi toimia.
Käsityöblogi on yleensä omistettu blogin pitäjän omille käsityöprojekteille, kuten neulomiselle, korujen tekemiselle tai ompelemiselle.
Lifestyleblogi on henkilökohtainen, päiväkirjamainen tyyliblogi. Blogissa käsitellään kokonaisvaltaisesti henkilön elämäntyyliä: muotia, vapaa-ajanviettoa, musiikkia, matkailua, ihmissuhteita, sisustamista, matkailua ja ruokakulttuuria.
Linkkiblogi (linkblog) on historiallisesti varhaisin blogimuoto. Linkkiblogin yksittäinen merkintä koostuu lähinnä kirjoittajan huomioilla varustetuista linkeistä.
Löydösblogi (tumblelog) on linkkiblogia laajempi blogi, johon kirjoittaja kerää netistä löytämiään linkkejä, kuvia, videoita tai muuta sisältöä.
Matkablogi on matkailuaiheisiin keskittyvä blogi. Matkablogeja pitävät matkailua aktiivisesti harrastavat ja matkailusta erityisen kiinnostuneet henkilöt. Matkablogit voivat sisältää esimerkiksi kohde-esittelyjä tai -oppaita, matkailuun liittyviä vinkkejä tai sisältö voi koostua kirjoittajan matkapäiväkirjamerkinnöistä.
Mikroblogit ovat blogeja, joiden merkinnät ovat lyhyitä, tavallisesti korkeintaan 140 merkin mittaisia. Niitä käytetään yleensä tilannetietojen ilmoittamiseen; käyttäjä voi kertoa lyhyesti mitä tekee tai ajattelee. Sivustoille tunnusomaista on myös mahdollisuus seurata omalta sivultaan haluamiensa käyttäjien päivityksiä. Mikroblogit on yleensä suunniteltu niin, että niitä voidaan päivittää erityisillä asiakasohjelmilla, pikaviestintäohjelmilla, sähköpostitse ja tekstiviestien kautta, jolloin käyttäjä voi päivittää tilannetietoja missä vain. Käyttäjämäärältään suurin mikroblogipalvelu on Twitter, jonka pääkilpailijoita ovat Plurk ja Jaiku. Muita mikroblogisivustoja ovat yritysmaailmaan keskittyvä Yammer ja vapaata StatusNet-ohjelmistoa käyttävä Identi.ca. Alun perin suomalaisen, mutta nykyään Googlen omistuksessa olevan Jaikun lisäksi suomalaisia mikroblogipalveluita ovat Miggi ja Qaiku. Myös monet muut sivustot, jotka eivät varsinaisesti ole mikroblogipalveluja (kuten MySpace ja Facebook) sisältävät mikroblogien tyyppisiä ominaisuuksia. Maaliskuussa 2009 Facebook muutti etusivun käyttöliittymäänsä enemmän mikroblogisivustoja muistuttavaksi.
Muotiblogi on suosittu blogityyppi, jossa esitellään blogin pitäjän omaa pukeutumistyyliä asukuvineen sekä muotimaailman ilmiöitä. Suomessa paljon seurattuja muotiblogeja ovat pitäneet muun muassa Emmi Tissari, Nadja Strange ja Laura Heija.
Ruokablogi esittelee esimerkiksi kirjoittajan omia ruoanlaitto- tai leivontakokemuksia. Usein blogeissa on myös runsaasti kuvia. Ruokablogit ovat Suomessa varsin suosittuja.
Sarjakuvablogi on päiväkirja sarjakuvamuodossa. Blogin ja verkkosarjakuvan risteytykseen ei kirjoitella, vaan sanottava ilmaistaan sarjakuvamuodossa. Tyyli on usein nopeaa ja ilmeikästä, toisinaan viimeistellympää. Aiheet dokumentoivat enimmäkseen tekijän elämää ja välittävät tuntemuksia. Suomalaisia sarjakuvablogeja on esimerkiksi Milla Paloniemellä ja Ville Rannalla. 200 suomalaista sarjakuvablogia yhteen kokoava palvelu sarjakuvablogit.com palkittiin Kemin Sarjakuvapäivillä Lehti-Lempi-palkinnolla keväällä 2009.
Taideblogi käsittelee joko kuvataidetta tai muita taiteenaloja. Niitä ovat kriitikoiden, taiteilijoiden, projektien, museoiden blogit tai taiteen harrastajien, sekä sarjakuva- ja valokuvablogit. Tunnettu suomalainen taideblogi on Otso Kantokorven Alaston kriitikko.
Tiedeblogi on yhteen tai useampaan tieteenalaan keskittyvä blogi. Esimerkkejä kotimaisista tiedeblogeista ovat Tuomas Aivelon Kaiken takana on loinen ja arkeologien ylläpitämä Kalmistopiiri.
Uutisblogi välittää ja kommentoi uutisia ja ajankohtaisia tapahtumia.
Valokuvablogi (photoblog) on blogi, jonka sisältönä ovat valokuvat ja niihin liittyvät kommentit.
Videoblogi (video blog, vlog) on blogi, jonka sisältönä on videokuvaa. Esimerkiksi YouTube mahdollistaa videoblogin pitämisen joko käyttäjän itsensä tai muiden lähettämien videoiden pohjalta.
Yhteiskunnallinen blogi seuraa ja kommentoi yhteiskunnallisia tapahtumia ja ottaa niihin kantaa. Tämän alalajina voidaan pitää poliittista blogia.
Yritysblogi (englanniksi corporate blog) on verkkosivu tai -sivusto, jossa yrityksen edustaja tai edustajat kirjoittavat eri asioista säännöllisesti.
Grete Pedersen
Pedersen on johtanut vuodesta 1990 Det Norske Solistkoria. Hän on konsertoinut runsaasti sekä Norjassa että ulkomailla, julkaissut levytyksiä ja kehittynyt yhdeksi Pohjoismaiden kysytyimmistä kuoronjohtajista.
Extreme Rules (2010)
Taustaa
thumb|Triple H loukkaantui yli puoleksi vuodeksi, Sheamusia vastaan taistellessa. Pääfeudi RAW’sta oli WWE-mestarin, John Cenan ja Batistan välillä. Feudi alkoi helmikuisessa pay-per-viewissä WWE Elimination Chamber -tapahtumassa, kun Batista voitti Cenan WWE-mestaruuden Elimination Chamber -ottelun jälkeen. WrestleMania XXVI:ssä Cena kuitenkin onnistui voittamaan Batistan, ja Cenasta tuli seitsenkertainen WWE-mestari. RAW’ssA 5. huhtikuuta Batista pieksi Cenan matsin jälkeen ja ilmoitti, että heidän uusintaottelunsa tulisi olla Last Man Standing -matsi Extreme Rulesissa.
World Heavyweight -mestari Jack Swagger SmackDown-brändistä määrättiin kohtaamaan Randy Orton RAW-brändistä, mestaruusottelussa. WrestleManiassa Swagger voitti Money in the Bank -tikapuuottelun ja ansaitsi sopimuksen mestaruusmatsiin, missä vain ja milloin vain hän sen haluaisi. 2. huhtikuuta Swagger rahasti salkkunsa Chris Jerichon World Heavyweight -mestaruuden ja voitti sen. Edgen ja Jerichon #1 haastajien matsin päätyttyä tupla ulos -laskuun, RAW’n illan isäntä David Hasselhoff ilmoitti, että Swagger tulisi kohtaamaan Extreme Rules -ottelussa Randy Ortonin, joka on selättänyt hänet kahdesti.
Chris Jerichon ja Edgen välille määrättiin myös matsi tapahtumaan. Edge palasi toivuttuaan loukkaantumiselta, Royal Rumblessa voittaen sen ja ansaitsi mestaruusottelun WrestleManiassa. WrestleMania-vastustajakseen Edge valitsi Jerichon World Heavyweight -mestaruudesta, mutta hävisi ottelun. Seuraavassa SmackDownissa Edge pieksi loukkaantuneen Jerichon, minkä seurauksena Swagger pääsi rahastamaan Money in the Bank -salkuunsa sopimuksen ja hän myös voitti mestaruuden. Kun Edgen ja Jerichon ykköshaastajuusmatsi päättyi tupla ulos -laskuun, heidän välille määrättiin Steel Cage -ottelu.
RAW-brändistä Extreme Rulesissa kohtasivat myös Triple H ja Sheamus. Sheamus syyllisti Triple H:ta siitä, että hän hävisi WWE -mestaruuden Elimination Chamber -tapahtumassa, joten Sheamus haastoi Triple H:n matsiin WrestleManiaan. WrestleManiassa Triple H kuitenkin voitti Sheamusin. Seuraavissa RAW’ssa molemmat kyökkäilivät omilla aseillaan (Triple H lekalla ja Sheamus rautaputkella) ja pian heidän välilleen määrättiin Street Fight -matsi Extreme Rules -tapahtumaan.
CM Punk ja Rey Mysterio olivat olleet riidoissa jo muutaman kuukauden. Ennen WrestleManiaa Punk oli haastanut Mysterion tämän vaimon ja lasten edessä, ja koska Mysterio ei suostunut, Punk pääsi nöyryyttämään tätä ja haukkumaan pelkuriksi. Sittemmin Mysterio hyväksyi Punkin haasteen ja voitti tämän WrestleManiassa. Jos Mysterio olisi hävinnyt, hänen olisi pitänyt liittyä Straight Edge Societyyn. Kun Punk nimesi jäseniä Societyyn, hän oli ”ajanut” heidät kaljuiksi, vaikka itse säilytti pitkät hiuksensa. Tämän tuloksena Mysterio haastoi Punkin matsiin Extreme Rules -tapahtumaan, jonka stipulaationa olisi se, että jos Punk häviäisi, hänet ajettaisiin kaljuksi.
Supermarine Attacker
thumb|right|Supermarine Attackerin projektiokuvat Supermarine Attacker on brittiläinen Supermarinen suunnittelema ja valmistama suihkuhävittäjä. Attackerin suunnittelu alkoi toisen maailmansodan aikana 1944 ja perustui ilmailuministeriön vaatimuksiin E.1/44. Koneen prototyypin ensilento oli 27. heinäkuuta 1946.
Konetyypin aktiiviura oli suhteellisen lyhykäinen. Se kesti vuodet 1951–1954. Brittien ohella konetyyppiä käytti Pakistanin ilmavoimat, jolla se oli käytössä maatukikohdista toimivana. Toimintamatka oli 950 kilometriä, nousukyky 1 936 m/min. ja lakikorkeus 13 715 m.
Nougat
thumb|Wieniläistä nougat'ta. Nougat [nugaa] tai nugaa on paahdetusta pähkinästä ja sokerista valmistettua, ilmalla kyllästettyä makeismassaa.
Nougat’n tavanomaisia valmistusaineita ovat sakkaroosi, paahdettu pähkinä (kuten manteli, hasselpähkinä tai pistaasipähkinä), hunaja ja munanvalkuainen. Niiden lisäksi valmistusaineina käytetään toisinaan myös suklaata, kaakaojauhetta ja hedelmänpaloja.
Nougat’ta valmistettaessa kuumaan sakkaroosisiirappiin vatkataan munanvalkuaisainetta, maitoproteiinia ja gelatiinia. Sen jälkeen tuote pursotetaan, jäähdytetään ja pilkotaan haluttuun muotoon, usein patukaksi tai lieriöksi. Nougat'n rakenne vaihtelee puolipehmeästä napakan rapeaan. Huoneenlämmössä nougat säilyy yhdestä kahteen viikkoa.
Nokkosmaneetti
Nokkosmaneetti (Cyanea lamarckii) on Pohjois-Atlantilla esiintyvää meduusalaji, jonka halkaisija voi kasvaa 20-senttiseksi.
Taiyaki
Taiyaki on japanilainen kalan muotoinen leivonnainen, joka on usein täytetty azuki-paputahnalla. thumb|left|Taiyakin valmistusta
Minazuki (1926)
Minazuki oli Keisarillisen Japanin laivaston Mutsuki-luokan hävittäjä toisessa maailmansodassa.
Valmistus
Alus tilattiin Uraga Dock Companyltä, missä köli laskettiin 24. maaliskuuta 1924. Alus laskettiin vesille 25. maaliskuuta 1926 ja otettiin palvelukseen 22. maaliskuuta 1927.
Palvelus
Alus upotettiin 6. kesäkuuta 1944.
Richard Pánik
Seuraura
Pánik on MHC Martinin kasvatti, mutta hän siirtyi jo 15-vuotiaana Tšekkiin ja HC Oceláři Třinecin joukkueeseen kaudeksi 2006–2007. Seuraavalla kaudella 2007–2008 Pánik teki Třinecin A-nuorissa 39 ottelussa tehot 35+27=62 ja sijoittui runkosarjan pistepörssissä toiseksi HC Kladnon Jakub Valskýn jälkeen. Pánik teki samalla kaudella myös debyyttinsä Tšekin Extraliigassa, jossa hän pelasi kuusi ottelua ilman tehopisteitä. Kaudella 2008–2009 Pánik pelasi Extraliigassa 15 runkosarjaottelua tehoin 1+1=2 sekä neljä playoff-ottelua ilman tehopisteitä. Hän pelasi miesten pelejä myös kolmen ottelun verran 1. Národní Hokejová Ligaa HC Havířov Panthersin joukkueessa. Třinecin A-nuorissa Pánik teki 16 ottelussa tehot 10+9=19. Hänen kauttaan lyhensi loukkaantumiset.
Tampa Bay Lightning varasi Pánikin toisella kierroksella 52. pelaajana kesällä 2009. Hän oli varaustilaisuuden korkein slovakialaisvaraus. Vuotta aiemmin OHL-joukkue Windsor Spitfires varasi Pánikin kymmenentenä CHL:n varaustilaisuudessa. Pánik siirtyi joukkueeseen kesäkuussa 2009. Tammikuussa 2010 hän siirtyi isossa kaupassa Belleville Bullsiin, jonne Pánikin lisäksi menivät myös Austen Brassard, Steve Gleeson, Paul Bezzo, toisen kierroksen varaus vuodelle 2012, kolmannen kierroksen varaus vuodelle 2010 sekä seitsemännen kierroksen varaus vuodelle 2012. Vaihdossa Spitfires sai Philipp Grubauerin, Marc Cantinin ja Stephen Johnsonin. Pánik teki kauden 2009–2010 aikana yhteensä 60 runkosarjaottelussa tehot 21+20=41. Hän kävi maaliskuussa 2010 pelaamassa kevätsopimuksella Lightningin farmijoukkue Norfolk Admiralsissa, AHL:ssä viiden ottelun verran. Pánik teki niissä yhden syöttöpisteen.
Pánik siirtyi myös vuoden 2010 harjoitusleirin jälkeen Lightningista OHL:ään. Hänet kaupattiin joulukuussa kolmanteen OHL-seuraansa Guelph Stormiin. Kaupassa joukkue sai myös toisen kierroksen varausvuoron kesälle 2012. Vaihdossa Bulls sai Carter Sandlakin ja toisen kierroksen varausvuoron kesällä 2011. Kaudeksi 2011–2012 Pánik siirtyi Tampa Bay Lightningin organisaatioon. Hän pelasi koko kauden farmijoukkue Norfolk Admiralsissa, jossa Pánik voitti kauden päätteeksi Calder Cupin. Kaudella 2012–2013 Lightningin farmijoukkueeksi vaihtui Syracuse Crunch.
Mansikkakarnevaalit
Mansikkakarnevaalit on Suonenjoella vuosittain järjestettävä ilmaistapahtuma, joka osuu mansikkasadon kypsymisen aikaan. Karnevaalit on järjestetty vuodesta 1970 lukien vuosittain kolmea vuotta, 1984, 2003 ja 2020, lukuun ottamatta.
Richard Pánik
Seuraura
12.huhtikuuta 2021 ennen siirtotakarajaa Capitals kauppasi Panikin yhdessä Jakub Vranan sekä ensimmäisen ja toisen kierroksen varausvuoron kanssa Detroit Red Wingsiin vaihdossa Anthony Manthaan.
Mansikkakarnevaalit
Karnevaalien tapahtumapaikka on vuodesta 2008 ollut Kaatron koulun kenttä. Tapahtuman toiminnanjohtaja on Pertti Nyyssönen. Tapahtuman aikana muun muassa valitaan Mansikkatyttö ja järjestetään mansikansyöntikilpailu.
Richard Pánik
Seuraura
17. heinäkuuta 2021 Red Wings kauppasi Panikin ja toisen kierroksen varausvuoron New York Islandersiin vaihdossa Nick Leddyyn.
Mansikkakarnevaalit
Mansikkakarnevaalit on ainoita Suomessa järjestettäviä viihdetapahtumia, johon ei myydä pääsylippuja. Paikallinen elinkeinoelämä ja Suonenjoen kaupunki sponsoroi tapahtumaa, ja työryhmä hankkii tuloja mainosmyynnillä, toripaikoilla ja karnevaaliravintolalla. Perjantai-iltana kaupungin halki kulkee karnevaalikulkue, jossa yritykset voivat esitellä toimintaansa ja kädentaitojaan. Vuonna 2011 arvioitiin kadun varrella olleen jopa 10 000 katselijaa. Viihdetaiteilijat esiintyvät karnevaalien esiintymislavalla. Vuonna 2011 esiintyi mm. Jani Jalkanen ja Hänen Orkesterinsa. Karnevaalien ohjelmaan kuului myös mansikkakirkko sekä taiteilija Kari Tapion muistomerkin julkistaminen. Koko viikonlopun aikana paikkakunnalla arvellaan vierailleen yli 20 000 vierasta.
Richard Pánik
Maajoukkueura
Pánik pelasi alle 20-vuotiaiden MM-kilpailuissa kolmesti vuosina 2009, 2010 ja 2011. Hän oli vuoden 2010 turnauksessa tehoilla 6+2=8 Slovakian paras pistemies ja koko turnauksen maalipörssin kolmas viiden muun pelaajan kanssa. Vuoden 2011 turnauksessa Pánik toimi Slovakian kapteenina. Hän sijoittui maalipörssissä toiseksi Kanadan Brayden Schennin jälkeen ja jakoi turnauksen pistepörssin viidennen sijan neljän muun pelaajan kanssa. Pánik valittiin myös Slovakian top-3-pelaajaksi.
Mansikkakarnevaalit
Suonenjoen mansikkakarnevaalit esiintyvät myös suomalaisessa kirjallisuudessa. Seppo Heikkisen romaanissa Mansikkakarnevaalit liikutaan vuoden 1978 mansikkakarnevaalien tapahtumissa.
Richard Pánik
Maajoukkueura
Vuosina 2007 ja 2008 Pánik pelasi alle 18-vuotiaiden MM-kilpailuissa. Vuoden 2008 turnauksessa hän jakoi tehoilla 4+6=10 pistepörssin kolmannen sijan Kanadan Jordan Eberlen kanssa. Pánik valittiin tuolloin myös Slovakian top-3-pelaajaksi.
Pánik edusti Slovakiaa myös miesten MM-kilpailuissa vuonna 2010 19-vuotiaana. Hän oli joukkueen nuorin pelaaja ja hänen +/–-lukemansa +3 oli Slovakian paras.
Váthi (Chaniá)
Váthi on Kreikan kylä, joka sijaitsee Kreetan saarella. Se kuuluu hallinnollisesti Kíssamoksen kuntaan, Chanián alueyksikköön ja Kreetan alueeseen. Kylän väkiluku on 44 (vuonna 2011).
pienoiskuva|vasen|upright=0.96|Váthin Pyhän Georgioksen (Pyhän Yrjön, Ágios Geórgios) kirkko. Váthin kylä sijaitsee Kreetan länsiosassa noin 61 kilometriä länsilounaaseen Chaniásta. Váthi muodostaa myös laajemman kyläyhdyskunnan (Τοπική Κοινότητα Βάθης, Topikí Koinótita Váthis), johon kuuluvat varsinaisen Váthin kylän lisäksi kylät Plokamianá ja Tzitzifiá sekä Chrysoskalítissan luostari (Moní Chrysoskalitíssas). Koko yhdyskunnan väkiluku on 127.
Aiemmin kylä kuului Inachórin kuntaan ja vuodesta 2011 lähtien Kíssamoksen kunnan Inachórin kunnallisyksikköön.
Unelmavävyt
thumb|Unelmavävyt esiintymässä tammikuussa 2015. Unelmavävyt on suomalainen tanssi-iskelmä-yhtye. Yhtyeen läpimurto tapahtui vuonna 2004, jolloin se voitti SMORK-kilpailun eli tanssiorkesterien Suomen-mestaruuden ja pääsi sitä kautta Kesäillan valssi -ohjelmaan kesän vakioyhtyeeksi. Sen jälkeen yhtye on julkaissut levyjä ja tehnyt ison määrän keikkoja.
Litiumpolymeeriakku
Litiumpolymeeriakku tai litiumionipolymeeriakku on litiumioniakku, jossa litiumioniakuissa tavallisesti käytetty orgaaninen elektrolyytti on korvattu polymeerisellä elektrolyytillä. Polymeerisen elektrolyytin käytössä ideana on, ettei se ole nestemäistä, kuten tavallisissa litiumioniakuissa käytetty orgaaninen liuos, vaan kiinteää. Kiinteä polymeerielektrolyytti (SPE) voidaan valmistaa eri materiaaleista, kuten esimerkiksi polyetyleenioksidista (PEO), polyakryylinitriilistä (PAN), polymetyylimetakrylaatista (PMMA) tai polyvinylideenifluoridista (PVdF).
Hyödyt
Nykyisissä kaupallisissa litiumpolymeeriakuissa on käytössä polymeerilisäaineilla geelimäiseksi muutettu orgaaninen elektrolyytti. Kyseinen ratkaisu ei siis ole aito litiumpolymeeriakku termin alkuperäisessä merkityksessä. Geelimäinen elektrolyytti on kompromissi kiinteiden polymeerielektrolyyttien ja perinteisempien orgaanisten välillä. Klassisiin litiumioniakkuihin verrattuna geeliratkaisulla saavutetaan paremman turvallisuuden lisäksi tehokkaampi tilankäyttö ja vähentyneen suojarakennetarpeen myötä kevyempi kotelointi. Ratkaisulla saadaan hyödynnettyä orgaanisille elektrolyyteille ominaista tämänhetkisiin aitoihin polymeeriratkaisuihin verrattuna korkeaa ionijohtavuutta.
Haasteet
Täysin kiinteät polymeerielektrolyytit ovat vielä tutkimusvaiheessa. Niiden ionijohtavuus ei ole vielä tarpeeksi hyvällä tasolla ollakseen käyttökelpoisia litiumioniakuissa. Vuonna 2015 korkeimmat kiinteillä elektrolyyteillä saavutetut ionijohtavuudet olivat vielä luokkaa alle 10−3 S/cm, kun nestemäisillä elektrolyyteillä saavutetaan tähän nähden 3–20-kertainen johtavuus.
Litiumpolymeeriakun huonona puolena on sen pienempi lataussyklien määrä. Litiumioniakulla on noin 1 500 lataussykliä, kun litiumpolymeeriakulla niitä on vain noin 600. Litiumpolymeeriakku vaurioituu hyvin helposti, jos sen jännite laskee liian matalaksi. Yleensä kennon jännite annetaan laskea enintään tasolle 2,8 V, kun se on täydessä varauksessa 4,2 V. Jos jännitteen annetaan laskea matalammaksi, akun sisäinen rakenne vaurioituu ja sen lataussyklien määrä putoaa dramaattisesti. Esimerkiksi lataus-purkusyklillä 4,2 V – 2,0 V akku saavuttaa raja-arvona pidetyn 80 %:n täyttymisasteen rajan jo noin 50 latauskerran jälkeen. Jos lataus-purkusykli on 4,2 V – 1,2 V, niin raja-arvo voi tulla vastaan alle 10 latauskerran jälkeen.
Sovelluskohteet
Litiumpolymeeriakut soveltuvat samoihin käyttökohteisiin kuin litiumioniakut, sillä ne säilyttävät varauksensa yhtä hyvin. Sekä litiumpolymeeri- että litiumioniakun varaus putoaa kuukaudessa noin 5 % täydestä varauksesta. Pienen kokonsa ja helposti muokattavan rakenteensa ansiosta litiumpolymeeriakut soveltuvat hyvin puettavan teknologian virtalähteeksi.
Turvallisuus
Litiumpolymeeriakussa ei ole elektrolyytin vuotovaaraa, joka tavanomaisessa litiumioniakussa on.
Vaurioituessaan litiumpolymeeriakut käyttäytyvät samalla tavalla kuin litiumioniakut. Ne saattavat turvota, syttyä tuleen tai pahimmassa tapauksessa jopa räjähtää. Akun turpoamisen tai tuleen syttymisen voi aiheuttaa liian korkea latausvirta, akun kytkeminen oikosulkuun, liian korkea säilytyslämpötila, tai akun fyysinen vaurioituminen. Turpoamiseen johtavaa elektrolyytin höyrystymistä ei kuitenkaan tapahdu niin helposti kuin tavanomaisilla litiumioniakuilla, sillä polymeerisen elektrolyytin höyrystymispiste on huomattavasti nestemäisiä korkeampi.
Thor: Love and Thunder
Thor: Love and Thunder on vuonna 2022 ensi-iltansa saanut Marvel Comicsin Thor-sarjakuvahahmoon perustuva supersankarielokuva. Se on jatko-osa vuoden 2017 elokuvalle Thor: Ragnarök sekä Marvel Cinematic Universen (MCU) 29. elokuva ja neljännen vaiheen kuudes elokuva. Elokuvan ohjasi Taika Waititi, joka myös käsikirjoitti sen yhdessä Jennifer Kaytin Robinsonin kanssa. Elokuvan pääosissa ovat Chris Hemsworth, Christian Bale, Tessa Thompson, Jaimie Alexander, Taika Waititi, Russell Crowe ja Natalie Portman. Elokuvassa Thor on etsimässä sisäistä rauhaa, kun hän ja Mahtavaksi Thoriksi tullut Jane Foster joutuvat taisteluun Gorria, Jumalten teurastajaa vastaan.
Hemsworth ja Waititi olivat keskustelleet jatko-osan tekemisestä Ragnarökille jo helmikuusta 2018 alkaen. Love and Thunder julkistettiin virallisesti heinäkuussa 2019 San Diego Comic-Con Internationalissa, kaksikon vahvistaessa paluunsa sekä Thompsonin ja Portmanin näyttelevän myös elokuvassa, jälkimmäisen palattua näyttelijäksi Thor-elokuviin sen jälkeen, kun ei esiintynyt Ragnarökissä. Waititi paljasti tarinan sisältävän elementtejä Russell Dautermanin ja Jason Aaronin sarjakuvasta Mighty Thor, joissa Portmanin hahmo, syöpään sairastunut Jane Foster, saa itselleen Thorin voimat ja tittelin. Robinson liittyi mukaan elokuvan käsikirjoittamiseen helmikuussa 2020. Kuvaukset alkoivat Sydneyssä tammikuussa 2021 ja päättyivät kesäkuussa.
Thor: Love and Thunder sai maailmanensi-iltansa El Capitan Theatressa, Hollywoodissa, 23. kesäkuuta 2022. Elokuvateattereihin se ilmestyi Suomessa 6. heinäkuuta 2022 ja Yhdysvalloissa 8. heinäkuuta 2022. Kriitikot ylistivät elokuvan humoristista tunnelmaa sekä näyttelijöiden roolisuoritusta, mutta kritisoivat elokuvan käsikirjoitusta ja epätasaista sävyä, eivätkä pitäneet elokuvaa yhtä hyvänä kuin Ragnarökiä.
Juoni
Sillä välin Thor ja Galaksin Vartijat vaeltavat eri puolilla galaksia. Thor kuitenkin erkaantuu Vartijoista saatuaan hätäsignaalin toisen kätensä menettäneeltä Sifiltä, joka kertoo Gorrin sarjamurhaavan jumalia ja varoittaa tämän seuraavan määränpään olevan Uusi Asgard. Maassa, Jane Foster, Thorin entinen tyttöystävä, on sairastunut terminaalivaiheen syöpään. Luettuaan Mjolnirin, Thorin tuhoutuneen vasaran, voimista, hän päättää matkustaa Uuteen Asgardiin. Siellä Mjolnir korjautuu, tunnustaa Fosterin arvoisekseen ja antaa tälle ukkosen voimat, koska Thor oli vuosia sitten tietämättään lumonnut vasaran suojelemaan Fosteria. Thor saapuu juuri viime hetkellä taistelemaan Gorria ja tämän hallitsemia varjopetoja vastaan. Foster, joka nyt kutsuu itseään ”Mahtavaksi Thoriksi”, saapuu myös paikalle ja Thor yllättyy tämän uusista voimista. Valkyyrian ja Korgin avulla he pysäyttävät varjopedot, mutta Gorr sieppaa muutaman asgardilaislapsen ennen kuin pakenee.
Thor, Foster, Valkyyria ja Korg matkustavat Kaikkivoipien kaupunkiin varoittamaan muita jumalia Gorrista ja pyytämään armeijaa tämän pysäyttämiseksi. Olympiaanien kuningas Zeus ei kuitenkaan halua lietsoa paniikkia ja tietää Gorrin todellisen suunnitelman olevan toivoa kaikkien jumalten kuolemaa Ikuisuudelta, kosmiselta olennolta, joka täyttäisi ensimmäisen luokseen päässeen kuolevaisen toivomuksen. Zeus ei myöskään halua päästää Thoria lähtemään, koska pelkää Gorrin muuten löytävän kaupunkiin. Zeus murentaa taistelussa Korgin kehon palaisiksi, päätä lukuun ottamatta, mutta Thor ottaa Zeukselta tämän salama-aseen, Vasaman, ja lävistää sillä Zeuksen ennen kuin pakenee. Matkalla Foster kertoo Thorille syövästään ja heidän tunteensa toisiaan kohtaan alkavat jälleen tulla esiin.
Saavuttuaan alttarille, Thor käyttää Vasamaa jakaakseen pienen osan ukkosvoimistaan aseisiin, joilla lapset taistelevat varjopetoja vastaan. Uskoen Thorin tarvitsevan apua, Foster saapuu paikalle ja Thorin avulla tuhoaa Nekromiekan. Gorr ehtii päästä avaamastaan portaalista Ikuisuuden puheille, mutta Thorin kehottamana käyttääkin toivomuksensa herättämään tyttärensä takaisin henkiin. Tämän jälkeen Foster kuolee syöpään ja Gorr kuolee Nekromiekan aiheuttamaan kiroukseen. Lapset palaavat Uuteen Asgardiin, Valkyyrian ja Sifin alkaessa kouluttaa heitä. Korgin keho kasvaa entiselleen ja hän perustaa oman perheen. Thor, joka on ottanut Mjolnirin taas aseekseen, jatkaa seikkailujaan Gorrin tyttären kanssa, jolle hän on antanut Myrskynmurtajan.
Lopputekstien välissä näytetyssä kohtauksessa, haavoistaan toipuva Zeus päättää kostaa nöyryytyksensä ja saada kuolevaiset taas pelkäämään jumalia, lähettämällä poikansa Herkuleksen etsimään ja tappamaan Thorin. Lopputekstien jälkeen näytetyssä kohtauksessa Foster päätyy Valhallaan, missä Heimdall toivottaa hänet tervetulleeksi.
Näyttelijät
Luke Hemsworth, Matt Damon, Sam Neill ja Melissa McCarthy tekevät elokuvassa cameoesiintymiset asgardilaisina näyttelijöinä, jotka esittävät Ragnarökin tapahtumia kuvaavassa näytelmässään Thoria, Lokia, Odinia ja Helaa.
Kehitys
Tammikuussa 2018 Hemsworth ilmaisi halunsa jatkaa Thorin näyttelijänä, vaikka sopimuksen Marvel Studiosin kanssa oli tarkoitus päättyä Avengers: Endgamen jälkeen, sanoen seuraavan kuukauden aikana ”mikäli mukaan tulee jälleen yksi hieno käsikirjoitus”, hän harkitsisi jatkavansa hahmon näyttelijänä. Myöhemmin hän kuitenkin totesi näyttelevänsä hahmoa niin kauan kuin roolia hänelle tarjottaisiin, ja näyttelijä myös kiitti Waititia Thoriin kohdistuvan mielenkiinnon uudelleenherättämisestä. Hemsworth ja Waititi keskustelivat siitä millaisena he haluaisivat toteuttaa mahdollisen neljännen Thor-elokuvan. Huhtikuussa 2019 Thompson kertoi uskovansa Waititin esitelleen Marvelille idean Ragnarökin jatko-osasta ja että Waititin toivottiin palaavan ohjaajaksi.
Heinäkuussa 2019 Waititi lopulta allekirjoitti sopimuksen neljännen Thor-elokuvan ohjaamisesta ja käsikirjoittamisesta, Hemsworthin palatessa rooliinsa. Myöhemmin saman kuukauden aikana San Diego Comic-Con Internationalissa elokuvan viralliseksi nimeksi paljastettiin Thor: Love and Thunder ja ensi-iltapäivämääräksi 5. marraskuuta 2021. Hemsworthin lisäksi myös Thompsonin vahvistettiin palaavan, samoin Natalie Portmanin, joka näytteli Jane Fosteria elokuvissa Thor (2011) ja Thor: The Dark World (2013). Thompson ja Marvel Studiosin johtaja Kevin Feige kertoivat, että Valkyyrian biseksuaalisuutta tutkittaisiin elokuvassa tarkemmin, tehden hänestä Marvel Studiosin ensimmäisen merkittävän HLBTQ-hahmon. Waititi paljasti, että elokuvassa esiintyisi elementtejä Russell Dautermanin ja Jason Aaronin Mighty Thor -sarjakuvista, joissa Fosterista tuli naispuolinen Thor. Feige selitti Marvelin pitävän Mighty Thoria ”yhtenä parhaimmista viimeaikaisista sarjakuvasarjoista” ja että Waititi oli lukenut sitä ohjatessaan Ragnarökiä. Kun Waititi suostui ohjaamaan vielä toisenkin Thor-elokuvan, hän halusi käyttää naispuolista Thoria. Portman suostui palaamaan Fosterin näyttelijäksi heti ensimmäisen Waititin kanssa käydyn keskustelun jälkeen.
Don Harwin, Uuden Etelä-Walesin taideministeri, kertoi heinäkuun lopussa, että Thor: Love and Thunderin kuvaukset aloitettaisiin Fox Studios Australian tiloissa Sydneyssä Shang-Chi and the Legend of the Ten Ringsin (2021) kuvausten jälkeen elokuussa 2020. Elokuvan tuotanto tulee saamaan Australian ja Uuden Etelä-Walesin hallituksista 25 miljoonan dollarin tuet. Marvel Studiosin varapuheenjohtaja David Grant sanoi, että kahden elokuvan kuvaaminen peräkkäin takaisi ”jatkuvaa työllisyyttä” paikallisille työryhmille ja Love and Thunderin odotetaan tuottavan paikalliselle taloudelle 178 miljoonaa. Grant lisäsi, että studio työskenteli ”paikallisten opetusinstituutioiden kanssa luodakseen mahdollisuuksia harjoittelupaikoille”. He myös selitti suostutelleensa Portmanin palaamaan elokuvaan tarjoamalla ”jotain aivan erilaista … hahmon roolissa jatkaminen, mutta tällä aivan uudella tavalla, on jotain minkä luulisi kiinnostavan ketä tahansa.” Siihen aikaan Jeff Goldblum sanoi, että oli mahdollista, että hän voisi palata näyttelemään Suurmestaria, ja oli erityisen kiinnostunut työskentelemään jälleen Waititin kanssa.
Waititi vahvisti lokakuussa 2019 myös palaavansa näyttelemään Korgia, joka esiintyi aiemmin Ragnarökissä ja Endgamessä. Hän oli myös kuullut fanien toiveista siihen, että Valkyyrian ja Kapteeni Ihmeen välille muodostuisi suhde, mutta sanoi hahmojen välisen romanssin olevan epätodennäköistä, koska halusi mieluummin yllättää fanit kuin toteuttaa näiden suosittuja vaatimuksia. Tammikuussa 2020 Christian Bale osallistui neuvotteluihin roolista elokuvassa. Helmikuussa Jennifer Kaytin Robinson palkattiin työstämään elokuvan käsikirjoitusta yhdessä Waititin kanssa. Maaliskuussa Thompson vahvisti Balen näyttelevän elokuvan roistoa. Saman kuukauden aikana Vin Diesel, Grootin ääninäyttelijä MCU-elokuvissa, kertoi keskustelleensa Waititin kanssa siitä, että esiintyisivätkö Galaksin Vartijat elokuvassa.
Käsikirjoitus
Julkistaessaan elokuvan heinäkuussa 2019 Feige sanoi elokuvan tarinan ”kokoavan paljon elementtejä” ja että Fosterin tuleminen Mahtavaksi Thoriksi olisi ”iso osa sitä”. Elokuussa 2019 Waititin raportoitiin saaneen elokuvan käsikirjoitus valmiiksi, mutta myöhemmin saman kuukauden aikana hän kiisti tämän. Mainostaessaan Jojo Rabbitia lokakuussa 2019 Waititi sanoi saaneensa käsikirjoitusluonnostelmansa valmiiksi, mutta, että tarina muuttuisi kuvausten ja leikkaustyön aikana. Waititi ei ollut myöskään varma, että käyttäisikö Mighty Thor -sarjakuvista tuttua tarinaelementtiä Fosterista kärsimässä rintasyövästä, vaikka sanoi sen olleen ”vahva osa sarjakuvien tarina”. Hän selitti Marvelin keskustelevan yhä siitä kuinka paljon aikaa Endgamen ja Love and Thunderin välillä on kulunut ja tämä vaikuttaisi siihen olisiko Thor yhä ylipainoinen niin kuin Endgamessä, jonka versiota hahmosta oli kutsuttu muun muassa ”Lihavaksi Thoriksi”. Waititi huomautti haluavansa jatkaa Thorin muuttamista. Hän on niin mielenkiintoinen hahmo, että muuttuu koko ajan.”
Huhtikuuhun 2020 mennessä neljä viidestä käsikirjoitusluonnostelmasta oli saatu valmiiksi. Waititi tunsi, että Love and Thunder olisi ”isompi, äänekkäämpi ja mahtipontisempi” kuin Ragnarök, toivoen voivansa ”[kaksinkertaistaa] sen miten sekaisin Ragnarok oli”. Hän halusi ”korottaa panoksia” ja tehdä elokuvan tavalla, joka on kuin ”10-vuotiaat kertoisivat mitä elokuvassa pitäisi olla ja sanoi kyllä kaikenlaisille ideoille”. Waititi lisäsi, että elokuva tutkisi enemmän Korgin edustaman rodun, kronanien, kulttuuria. Hän ilmaisi halunsa käyttää Betasäde-Billiä hahmona elokuvassa, mutta sanoi myös ”En juuri nyt oikein tiedä, asiat ovat vielä hiukan ilmassa.” Heinäkuussa Waititi vihjaili saaneensa käsikirjoituksen valmiiksi, vaikka Hemsworth sanoi lokakuussa Waititin yhä työstävän käsikirjoitusta. Hän sanoi olevansa innoissaan siitä, että hänen hahmolleen tehtäisiin jotain aivan erilaista edellisiin elokuviin verrattuna.
Esituotanto
Esituotannon suunniteltiin alkavan alun perin huhtikuussa 2020. Mutta siihen aikaan Disney päätti koronaviruspandemian vuoksi siirtää neljännen vaiheen elokuvien ensi-iltoja, jolloin Thor: Love and Thunder sai uudeksi ensi-iltapäivämääräkseen 18. helmikuuta 2022. Siihen aikaan elokuvan esituotantoakin oli päätetty siirtää myöhemmäksi, eikä Waititi osannut sanoa milloin tuotanto jatkuisi. Huhtikuun lopussa Disney siirsi elokuvan ensi-iltaa viikolla aikaisemmaksi: 11. helmikuuta 2022. Esituotanto oli lokakuussa alkanut Australiassa. Marraskuussa 2020 Chris Pratt paljasti palaavansa Galaksin Vartijoiden johtajan, Peter Quillin / Tähtilordin, rooliin. Joulukuussa, Investor Day -tapahtumassa, paljastettiin, että elokuvalle annettiin uusi ensi-iltaäivämäärä: 6. toukokuuta 2022. Lisäksi Balen näyttelemän hahmon vahvistettiin olevan Gorr, Jumalten teurastaja. Myöhemmin saman kuukauden aikana Jaimie Alexanderin paljastettiin palaavan edellisistä Thor-elokuvista Sifin rooliin ja Pom Klementieffin paljastettiin palaavan Guardians of the Galaxy -elokuvista Mantiksen rooliin. Tammikuussa 2021 Dave Bautistan, Karen Gillanin ja Sean Gunnin paljastettiin palaavan Drax Tuhoajan, Nebulan ja Kraglinin Obfonterin rooleihin. Matt Damonin paljastettiin saman kuukauden aikana tekevän cameoesiintyminen elokuvassa.
Kuvaukset
Kuvaukset alkoivat 22. tammikuuta 2021 Fox Studios Australian tiloissa, Sydneyssä. Barry ”Baz” Idoine toimii elokuvan kuvaajana. Kuvausten oli alun perin tarkoitus alkaa elokuussa 2020, kunnes tuotantoaikataulua päätettiin siirtää koronaviruspandemian vuoksi. Industrial Light & Magic tulee toteuttamaan elokuvan visuaaliset efektit samalla virtuaalituotantoteknologialla, jota käytettiin Tähtien sota -universumiin sijoittuvan näytellyn Disney+-sarja The Mandalorianin toteuttamiseen, jonka ensimmäisen tuotantokauden päätösjakson Waititi ohjasi, rakennuttaen siihen tarkoitukseen erikoistilat Fox Studiosiin. Näissä tiloissa oli enemmän LED-paneeleja ja mahdollisti korkeamman resoluution kuin se mitä The Mandalorianissa käytettiin.
Elokuvaa kuvattiin helmikuussa myös Centennial Parkissa, Klementieffin, Gillanin ja Bautistan saatua pian omat osuutensa kuvattua. Maaliskuussa kuvauspaikalta otetut kuvat paljastivat Luke Hemsworthin ja Sam Neillin palaavan Ragnarökistä tekemään cameo-esoontymiset kahtena asgardilaisnäyttelijänä, jotka näyttelivät Thoria ja Odinia The Dark Worldiin perustuvassa näytelmässä. Tällä kertaa he esittävät näytelmää, joka perustuu Ragnarökin tapahtumiin. Lisäksi Melissa McCarthy näyttelee asgardilaisnäyttelijää, joka näyttelee samassa näytelmässä Helaa, ja McCarthyn aviomies Ben Falcone näyttelee toistaiseksi tuntematonta hahmoa. Kuun lopussa Alexander oli saanut omat kohtauksensa kuvattua elokuvaan. Lisäksi Goldblumin paljastettiin palanneen Suurmestarin rooliin, ja Russell Crowen paljastettiin näyttelevän Zeusta, olympiaanien kuningasta. Toukokuun lopulla Neill myös paljasti laulaja Jenny Morrisin näyttelevän myös elokuvassa. Kuvaukset päättyivät 1. kesäkuuta 2021. Elokuvan teatteriversiosta leikattiin kuitenkin pois Goldblumin kohtaus, sekä myös kohtaus, jossa Peter Dinklage olisi palannut näyttelemään Eitriä. Lena Headeyn oli myös tarkoitus näytellä elokuvassa, mutta hänenkin kohtauksensa leikattiin pois teatteriversiosta.
Jälkituotanto
Kesäkuussa 2021 Diesel vahvisti paluunsa Grootin ääninäyttelijäksi. Lokakuussa 2021 elokuvan ensi-ilta siirrettiin päivämäärälle: 8. heinäkuuta 2022, ja Simon Russell Bealen paljastettiin näyttelevän elokuvassa. Elokuvan uudelleenkuvauksia alettiin Christian Balen mukaan toteuttaa 18. maaliskuuta. Huhtikuussa, elokuvan teaser-trailerin julkaisun aikoihin, vahvistettiin, että Bradley Cooper palaa Rocketin ääninäyttelijäksi, ja seuraavan kuukauden aikana Akosia Sabetin paljastettiin näyttelevän Bastia. Elokuvan visuaalisten efektien luomisesta vastsivat Wētā FX, Rising Sun Pictures, Framestore, Industrial Light & Magic, Method Studios, Luma Pictures, Raynault VFX, Base FX, EDI Effetti Digitali Italiani, Mammal Studios, Fin Design + Effects sekä Cinesite.
Musiikki
Joulukuussa 2021 Michael Giacchino paljasti säveltävänsä elokuvan musiikin. Hän oli aiemmin säveltänyt Doctor Strangen (2016) ja MCU:n Spider-Man -trilogian (2017–2021) sekä Waititin edellisen elokuvan Jojo Rabbit (2019) musiikit. Hollywood Records ja Marvel Music julkaisivat soundtrackin, joka sisälsi Giacchinon ja Nami Melumadin alkuperäset sävellykset, 6. heinäkuuta 2022. Elokuvan pääteemamusiikki ”Mama's Got a Brand New Hammer” julkaistiin singlenä 30. kesäkuuta.
Waititi halusi elokuvan musiikin sopivan elokuvan estetiikkaan. Elokuvassa kuullaan myös Guns N’ Rosesin musiikkia, erityisesti kappale ”Sweet Child O’ Mine”. Guns N’ Roses oli yksi Waititin suosikkiyhtyeistä ja auttoi ”heijastamaan hullua seikkailua, jonka [visuaalisesti] näytämme”. Kyseistä laulua käytettiin myös elokuvan maerkkinointiin. Wendy Dio, Ronnie James Dion lesken, mukaan hänen miehensä yhtyeen Dion laulu ”Rainbow in the Dark” kuullaan myös elokuvassa.
Julkaisu
Thor: Love and Thunder sai ensiesityksensä El Capitan Theatressa, Hollywoodissa, 23. kesäkuuta 2022. Teatteriensi-iltansa elokuva sai Suomessa 6. heinäkuuta 2022 ja Yhdysvalloissa 8. heinäkuuta 2022. Sen oli alun perin tarkoitus saada ensi-iltansa ensi-iltansa 5. marraskuuta 2021, kunnes koronaviruspandemian vuoksi uudeksi ensi-iltapäivämääräksi annettiin 18. helmikuuta 2022. Ensi-iltaa siirrettiin aikaistettiin vielä myöhemmin viikolla, kun Sony siirsi Spider-Man: No Way Homen (2021) ensi-iltaa ja koska Doctor Strange in the Multiverse of Madnessin ensi-ilta oli siirretty marraskuulta 2021 maaliskuulle 2022. Joulukuussa 2020 Disney ilmoitti Investor Day -virtuaalitapahtumassa siirtävänsä ensi-illan toukokuulle 2022. Lokakuussa 2021 elokuvan ensi-iltaa siirrettiin vielä lisää.
PC-DOS
pienoiskuva|PC-DOS 1.10 PC-DOS (myös IBM DOS) on IBM:n Microsoftilta lisensoima käyttöjärjestelmä sen IBM PC -koneelle.
IBM oli yrittänyt lisensoida CP/M-käyttöjärjestelmän mutta yritys kariutui. Seurauksena IBM lisensoi käyttöjärjestelmän Microsoftilta.
Microsoft hankki oikeudet QDOS-käyttöjärjestelmään, jonka nimi muuttui 86-DOS:ksi. QDOS:in kehittäjä Tim Paterson siirtyi Microsoftille viimeistelemään käyttöjärjestelmän IBM:n vaatimusten mukaan, joka toi siihen CP/M:ää muistuttavia piirteitä. 86-DOS muutti myöhemmin nimeä MS-DOS:ksi, joka IBM:n lisenssillä myytynä oli nimeltään PC-DOS.
Microsoft ja IBM jakoivat versioon 5 asti saman koodipohjan ja PC-DOS on lähes samanlainen kuin MS-DOS, mutta eroaa joidenkin mukana toimitettujen apuohjelmien osalta. Versiosta 6.1 eteenpäin PC-DOS oli IBM:n oma erillinen tuote.
Jasmiina
Jasmiina ja Jasmina ovat naisen etunimiä, Jasmin-nimen muunnelmia. Vuodesta 2020 lähtien Jasmiinan nimipäivä on Suomessa 9. heinäkuuta, joka jo ennestään on ollut Jasminin nimipäivä.
Darwin-seura
Darwin-seura on vuonna 2001 perustettu suomalainen poliittisesti, uskonnollisesti ja aatteellisesti sitoutumaton yhdistys, jonka tarkoituksena on edistää evoluutiobiologian tuntemusta ja tutkimusta sekä kehitysopillista lähestymistapaa eri tutkimusaloilla.
City Digital
City Digital Group (viralliselta toiminimeltään City Digital Oy) on suomalainen yritys, joka omistaa useita verkkosivustoja. City Digital Groupin toimitusjohtaja on Ilkka Lavas. Joulukuussa 2019 City Digital Group osti Suomi24:n Aller Medialta.
Clarté
Clarté oli ranskalaisen kirjailijan Henri Barbussen vuonna 1919 perustama kansainvälinen sodan- ja nationalisminvastainen liike, joka sai tukea monilta tunnetuilta vasemmistoälyköiltä. Sillä oli vaikutusta nuorten intellektuellien ajatteluun varsinkin maailmansotien välisen ajan Euroopassa.
Historia
Liikkeen synnyn taustana oli Barbussen ensimmäisen maailmansodan aikana vahvistunut käsitys sodan mielettömyydestä. Vuoden 1919 ensimmäisenä päivänä hän julkaisi ranskalaisessa sosialistisessa lehdessä Le Populairessa vetoomuksen ”Hengen taistelijoille koko maailmassa”, jossa hän toivoi ”sielujen internationaalin” perustamista. Nimi Clarté tuli Barbussen samana vuonna julkaisemasta samannimisestä romaanista. Barbussen perustamaan kansainväliseen komiteaan liittyivät muun muassa Anatole France, George Bernard Shaw, Georg Brandes ja Selma Lagerlöf. Barbussen johtama komitea lakkasi toimimasta hänen liityttyään Ranskan kommunistiseen puolueeseen, mutta Clarté-liike jatkoi toimintaansa eri maissa. Ranskassa se oli ryhmittynyt samannimisen lehden ympärille ja toimi läheisessä yhteistyössä kommunistien kanssa. Myös André Bretonin johtamat surrealistit tukivat Clartéa vuodesta 1925 alkaen.
Ruotsissa
Elinvoimaiseksi Clarté-liike muodostui Ruotsissa, jossa Ruotsin Clarté-liitto perustettiin vuonna 1921 ja alkoi 1924 julkaista samannimistä aikakauslehteä. Ruotsissa liikkeeseen kuului sekä kommunisteja, sosiaalidemokraatteja että puolueisiin sitoutumattomia vasemmistolaisia. Mukana toiminnassa oli muun muassa tuleva pääministeri Tage Erlander. Toiminnan levittyä Norjaan ja Tanskaan perustettiin vuonna 1927 Pohjoismainen Clarté-liitto. Ruotsin sosiaalidemokraattinen puolue kielsi jäseniltään Clarté-liittoon kuulumisen vuonna 1939 Molotov–Ribbentrop-sopimuksen vuoksi, mutta kielto peruttiin vuonna 1942.
Suomessa
Myös Suomeen yritettiin perustaa Clarté-osastoa vuonna 1926. Perustamiseen osallistuivat kirjailija Hagar Olsson, runoilija L. Onerva, taidekauppias Ivar Hörhammer, maisteri T. I. Wuorenrinne, tohtori Yrjö Ruutu, LTK Aulis Siikanen ja ylioppilas Cay Sundström. Toiminta ei jatkunut perustavaa kokousta pidemmälle.
Ympäristönsuojelulaki
Ympäristönsuojelulaki (lyhenne YSL) on yleislaki, joka säätelee lähinnä ympäristön pilaantumista ja siihen liittyviä velvoitteita ja määräyksiä. Laki sisältää säännökset maaperän, ilman ja vesien suojelusta. Lain tavoitteena on ympäristön pilaantumisen ennaltaehkäisy.
Laki uudistui viimeksi vuonna 2014, jolloin Euroopan unionin teollisuuspäästödirektiivi tuli osaksi Suomen lainsäädäntöä. Tällöin parhaan käyttökelpoisen tekniikan käyttämisestä tuli oikeudellisesti sitovaa päästötasojen osalta.
Pilaantumisen torjumiseksi YSL sisältää lupajärjestelmän. Toiminta, josta aiheutuu pilaantumisen vaaraa, on luvanvaraista. Aluehallintovirasto päättää merkittävimmistä luvista sekä sellaisista toiminnoista, jotka tarvitsevat sekä vesi- että ympäristönsuojelulain mukaisen luvan. Aluehallintovirasto päättää myös vesiin ja viemäriin päätyvien päästöjen luvista. Muista ympäristöluvista päättävät kunnan ympäristönsuojeluviranomaiset.
Zoltán Tildy
Zoltán Tildy (18. marraskuuta 1889 Mosonmagyaróvár – 3. elokuuta 1961 Budapest) oli unkarilainen valtiomies, joka toimi maansa pääministerinä vuosina 1945–1946 ja presidenttinä 1946–1948.
Tildy oli koulutukseltaan protestanttinen pappi ja hän oli opiskellut teologiaa Belfastissa Pohjois-Irlannissa. Unkarissa hän työskenteli aluksi opettajana ja sitten pastorina. Ensimmäisen maailmansodan jälkeen Tildy siirtyi politiikkaan ja osallistui myöhemmin poliittista keskustaa edustaneen Itsenäisten pientilallisten puolueen (FKGP) perustamiseen. Hänet valittiin Unkarin parlamenttiin vuonna 1936. Tildy kohosi puolueensa puheenjohtajaksi vuonna 1945. Puolue sai enemmistön parlamenttiin ensimmäisissä toisen maailmansodan jälkeisissä vaaleissa marraskuussa 1945, jolloin Tildystä tuli pääministeri. Seuraavan vuoden tammikuussa hänet valittiin presidentiksi.
Neuvostoliiton vahvistaessa otettaan Unkarin politiikasta Tildyn asema kävi vaikeaksi. Hän joutui eroamaan presidentin virasta vuonna 1948 sen jälkeen kun hänen vävynsä oli tuomittu maanpetoksesta. Kommunistivallan aikana Tildy oli kotiarestissa aina vuoden 1956 Unkarin kansannousuun asti. Kansannousun aikana hän toimi viikon ajan ministerinä Imre Nagyn hallituksessa. Kansannousun kukistamisen jälkeen Tildy tuomittiin kuudeksi vuodeksi vankeuteen, mutta hänet vapautettiin vuonna 1959.
Keita
Keita on kaupunki, kunta ja Keitan departementin hallinnollinen keskus Tahouan alueella Nigerissä. Se sijaitsee Sahelin vyöhykkeellä noin 75 kilometriä Tahouasta kaakkoon. Kunnassa on 56 000 (vuonna 2010, arvio) ja kaupunkialueella 8 600 asukasta (vuonna 2001, väestönlaskenta).
Keitan kunnan pinta-ala on 820 neliökilometriä. Se rajoittuu pohjoisessa Abalakin departementin Tabalakin, idässä Keitan departementin Ibohamanen, etelässä Garhangan ja lännessä Tamaskén kuntiin. Pinnanmuodostukseltaan alue on laaksojen halkomaa tasankoa. Tasangolla on pensas- ja heinäkasvillisuutta ja laaksoissa myös puustoa. Kasvillisuus ja eläimistö on kärsinyt suuresti ihmisen toiminnasta. Sadevesi kerääntyy muutamiin patoaltaisiin.
Kuntaan kuuluu 47 hallintokylää, yksi perinteinen kylä, yhdeksän pikkukylää sekä kolme kaupunginosaa, joiden nimet ovat Idewaran, Lissawan ja Moulela. Asukkaat ovat hausoja, tuaregeja ja fulbeja. Heistä valtaosa on muslimeja, mutta joukossa on myös animisteja.
Kaupungin kautta kulkee Tahouan ja Madaouan välinen maantie. Pääasiallinen elinkeino on sade- ja keinokasteluun perustuva maanviljely. Tärkeimmät viljelykasvit ovat hirssi, durra, lehmänpapu, maapähkinä, maissi, okra ja bataatti sekä kuivana aikana sipuli, tomaatti, peruna, kurpitsa, maniokki, vesimeloni ja salaatti. Jälkimmäisestä ryhmästä suurin osa menee myyntiin, mutta esimerkiksi hirssin tuotanto ei riitä edes perheiden omaan kulutukseen. Maanviljelyn ohella harjoitetaan lähinnä paimentolaisuuteen perustuvaa karjanhoitoa. Kotieläimiä ovat vuohet, lampaat, naudat, aasit sekä vähäisemmässä määrin kamelit, siipikarja ja hevoset. Naiset tekevät käsitöitä ja harjoittavat pienimuotoista kaupankäyntiä. Daniassa ja Galéssa on kipsi- ja kalkkiesiintymiä, joita hyödynnetään toistaiseksi vain käsivoimin. Vähintään yksi jäsen jokaisesta perheestä työskentelee muualla ansiotöissä. Matkailua alueelle ei ole lainkaan.
Kunnassa on 33 alkeiskoulua ja kolme madrasaa, yläkoulu ja keskikoulu. Vuonna 2006 alkeiskoulua kävi 65 % lapsista. Terveyspalveluihin kuuluu kaksi terveyskeskusta, synnytyslaitos, apteekki, piirisairaala ja seitsemän terveysasemaa. Palvelujen tasoa kuvaa se, että kunnassa ei ole yhtään lääkäriä. Vesihuolto käsittää kaupunkikeskuksen vesijohdon, neljä käsivoimin toimivaa pumppukaivoa ja 69 sementillä vahvistettua kyläkaivoa.